שיר דרך 
נשבר השרב, עולה הלחות; השמיים מתכסים עננים; נוסע אלייך אישה יפה; והרוח מצליפה בפנים; הכל כבר מחכה לגשם; ואני עייפתי מלרוץ; בא הביתה עוד מעט; הרי לא תעזבי אותי בחוץ; הכביש מתפתל, כפר ערבי; עצי תאנה במדרון; אדם עם כאפייה, נשים בשחור; הרועים כבר כינסו את הצאן; אני עף אלייך כמו ציפור; כל כלי רכב איננו נחוץ; בא הביתה עוד מעט; הרי לא תעזבי אותי בחוץ; אני בא הביתה...; בא הביתה...; כל מקום שאני עובר; יכול היה להיות ביתי; יכולתי לחיות שם, להתבצר; יכולתי גם למצוא את מותי; על אם הדרך ישבתי לא פעם; ממתין לאיזה כח חילוץ; בא הביתה עוד מעט; הרי לא תעזבי אותי בחוץ; אני בא הביתה...; בא הביתה...; הזמן לא עומד, הטבע זורם; ולרוח יש קול חלילים; מתחילה עליה מול ההר היורד; וצריך להתחשב בכללים; וכרגע מתחיל גם הגשם; הגנן רציני וחרוץ; בא הביתה עוד מעט; הרי לא תעזבי אותי בחוץ; כן, את תחייכי ואני אחייך; ובדרך למיטה נתפשט; חסרת לי כל כך, אישה יפה; כל שעה וכל רגע אמת; חומך חסר לי בלילות; בימים נותרתי בלי תירוץ; בא הביתה עוד מעט; הרי לא תעזבי אותי בחוץ; אני בא הביתה...; בא הביתה...; 